Coba jelasin Tanggungjawab sosial korporat dari Tenaga Nasional Berhad dalam bahasa melayu dong

TNB telah mengambil peranan 'Penggerak Kemajuan Negara' dan ini merupakan teras dasar tanggungjawab korporat Syarikat [CR]. Bagaimanapun, CR di TNB melangkaui misi terasnya. Peranan penting Tenaga Nasional dalam aktiviti CSR termasuk memperkasakan komuniti, menghijaukan Negara, memupuk tempat kerja yang bersemangat serta menetapkan piawaian di pasaran.

Projek Baiti Jannati (PBJ) dan Projek Mesra Rakyat (PMR)

Pada tahun 2020, TNB membiayai dua (2) projek bagi membuktikan komitmen berterusan meringankan beban golongan kurang berkemampuan dalam persekitaran ekonomi dan perniagaan yang agak mencabar ekoran pandemik COVID-19. Melalui PBJ, 901 buah rumah sudah dibaik pulih, dibina baharu dan dibiayai pembeliannya di seluruh Semenanjung Malaysia dengan kos lebih RM 40.32 juta sejak dari tahun 2007. Sebanyak 218 keluarga bukan Islam menerima PMR dengan biayaan lebih RM 7.54 juta sejak dari tahun 2013. Manakala di Wilayah Persekutuan, (mulai 2014), PBJ membantu 228 keluarga memiliki kediaman selesa dengan kos lebih RM 8.92 juta manakala 30 keluarga lagi menerima PMR dengan kos RM 1.26 juta. Yang di-Pertuan Agong berkenan mengurniakan kediaman kepada para penerima yang terpilih pada 10 September 2020 bersama-sama dengan iringan Raja Permaisuri Agong, Menteri Wilayah Persekutuan, Tan Sri Annuar Musa, Pengerusi TNB, Datuk Seri Mahdzir Khalid dan Ketua Pegawai Eksekutif TNB, Datuk Seri Amir Hamzah Azizan.